CELEX: 62011FN0012
Language: el
Date: 2011-02-13 00:00:00
Title: Υπόθεση F-12/11: Προσφυγή της 13ης Φεβρουαρίου 2011 — Hecq κατά Επιτροπής

9.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 113/22
            
         Προσφυγή της 13ης Φεβρουαρίου 2011 — Hecq κατά Επιτροπής
   (Υπόθεση F-12/11)
   2011/C 113/46
   Γλώσσα διαδικασίας: η γαλλική
   
      Διάδικοι
   
   
      Προσφεύγων: André Hecq (Chaumont-Gistoux, Βέλγιο) (εκπρόσωπος: L. Vogel, avocat)
   
      Καθής: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Προσφυγή με την οποία ζητείται να ακυρωθεί η σιωπηρή απόφαση περί απορρίψεως του αιτήματος του προσφεύγοντος να επανέλθει στα επαγγελματικά του καθήκοντα και να του καταβληθούν πλήρεις αποδοχές υπαλλήλου υπολογιζόμενες από 1ης Αυγούστου 2003, καθώς και αποζημίωση, πλέον τόκων υπερημερίας επί του συνόλου των ως άνω ποσών με ετήσιο επιτόκιο 7 % από 1ης Αυγούστου 2003.
   
      Αιτήματα του προσφεύγοντος
   
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της ΑΔΑ της 29ης Οκτωβρίου 2010 περί απορρίψεως ενστάσεως υποβληθείσας από τον προσφεύγοντα στις 6 Ιουλίου 2010 κατά σιωπηρής αποφάσεως η οποία εικάζεται ότι ελήφθη στις 15 Απριλίου 2010 και με την οποία απορρίφθηκε το από 15 Δεκεμβρίου 2009 αίτημα του προσφεύγοντος να επανέλθει στα επαγγελματικά του καθήκοντα και να του καταβληθούν πλήρεις αποδοχές υπαλλήλου υπολογιζόμενες από 1ης Αυγούστου 2003, καθώς και αποζημίωση, πλέον τόκων υπερημερίας υπολογιζόμενων με ετήσιο επιτόκιο 7 % από 1ης Αυγούστου 2003·
            
         
               —
            
            
               εφόσον κρίνει αναγκαίο, να ακυρώσει τη σιωπηρή απόφαση την οποία εικάζεται ότι έλαβε η ΑΔΑ στις 15 Απριλίου 2010, καθόσον με αυτή απορρίφθηκε το αίτημα που διατύπωσε ο προσφεύγων στις 15 Δεκεμβρίου 2009·
            
         
               —
            
            
               να υποχρεώσει, κατά κύριο λόγο, την Επιτροπή να καταβάλει ως αποζημίωση στον προσφεύγοντα ποσό αντιστοιχούν σε αποδοχές υπαλλήλου τις οποίες αδικαιολόγητα δεν έλαβε ο προσφεύγων από 1ης Αυγούστου 2003, δευτερευόντως δε ποσό 50 000 ευρώ, πλέον τόκων υπερημερίας υπολογιζόμενων με ετήσιο επιτόκιο 7 % από 1ης Αυγούστου 2003·
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.